LV Eiropas Savienības Oficiālais Vēstnesis C 51/24

Tradicionālo apzīmējumu aizsardzības pieteikumu publikācija saskaņā ar 30. pantu Komisijas Regulā (EK) Nr. 607/2009, ar ko paredz konkrētus sīki izstrādātus noteikumus Padomes Regulas (EK) Nr. 479/2008 piemērošanai attiecībā uz aizsargātiem cilmes vietas nosaukumiem un ģeogrāfiskās izcelsmes norādēm, tradicionālajiem apzīmējumiem, konkrētu vīna nozares produktu marķēšanu un noformēšanu

(2018/C 51/08)

Šī publikācija dod tiesības izteikt iebildumus pret pieteikumiem atbilstīgi Komisijas Regulas (EK) Nr. 607/2009 (1) 37. pantam. Komisijai jāsaņem paziņojumi par iebildumiem divu mēnešu laikā no šīs publikācijas dienas.

TRADICIONĀLĀ APZĪMĒJUMA AIZSARDZĪBAS PIETEIKUMS

“OPOLO”

Saņemšanas datums :

Valoda, kurā pieteikums iesniegts : horvātu

Lietas numurs : TDT-HR-N1642

Pieteikuma iesniedzējs :

Ministry of Agriculture Ulica grada Vukovara 78 HR-10000 Zagreb HRVATSKA

Nosaukums : “Opolo”

“Opolo” ir tradicionāls apzīmējums saskaņā ar Eiropas Parlamenta un Padomes Regulas (ES) Nr. 1308/2013 (2) 112. panta b) punktu.

Tradicionālā apzīmējuma valoda : horvātu

Attiecīgo aizsargāto cilmes vietas nosaukumu vai ģeogrāfiskās izcelsmes norāžu saraksts

Tradicionālo apzīmējumu “Opolo” var izmantot, lai apzīmētu tādus vīnus ar aizsargātajiem cilmes vietas nosaukumiem “Primorska Hrvatska”, “Hrvatska Istra”, “Hrvatsko primorje”, “Sjeverna Dalmacija”, “Dalmatinska zagora” un “Srednja i Južna Dalmacija”, kuri atbilst prasībām par šā tradicionālā apzīmējuma izmantošanu.

Vīnkopības produktu kategorijas

Vīns, kā definēts Regulas (ES) Nr. 1308/2013 VII pielikuma II daļas 1) punktā.

Definīcija

“Opolo” ir tradicionāls apzīmējums nedzirkstošam sārtvīnam, kam piemīt pārsvarā augļu garša un kas iegūts vienīgi no ieteikto Vitis vinifera šķirņu sarkanajām vīnogām saskaņā ar Valsts sertificēto vīnogu šķirņu sarakstu (Oficiālais Vēstnesis (Službeni list) Nr. 53/2014). Vīnus, kam piešķirts tradicionālais apzīmējums “Opolo”, ražo pēc tehnoloģijas, ko izmanto baltvīnu ražošanai, un minimālais faktiskais spirta saturs tiem ir 11 tilp. %. Šo vīnu iegūšanai izmantoto vīnogu maksimālā raža ir 12 000 kg/ha. Analītiskā un organoleptiskā pārbaude ir obligāta. “Opolo” krāsa var būt no gaišsārtas līdz koši sārtai.

TRADICIONĀLĀ APZĪMĒJUMA AIZSARDZĪBAS PIETEIKUMS

“VRHUNSKO VINO S KONTROLIRANIM ZEMLJOPISNIM PODRIJETLOM (VRHUNSKO VINO KZP)”

Saņemšanas datums :

Valoda, kurā pieteikums iesniegts : horvātu

Lietas numurs : TDT-HR-N1645

Pieteikuma iesniedzējs :

Ministry of Agriculture Ulica grada Vukovara 78 HR-10000 Zagreb HRVATSKA

Nosaukums : “Vrhunsko vino s kontroliranim zemljopisnim podrijetlom (Vrhunsko vino KZP)”, kas var būt papildināts ar norādi:

— Arhivsko vino – vīniem, kas pagrabā turēti piecus vai vairāk gadus, no kuriem vismaz trīs gadus – pudelē,

— Desertno vino – vīniem, kuri iegūti, pārstrādājot pārgatavojušās vai žāvētas vīnogas, nepievienojot nekādas vielas, un kuriem dabiskā spirta tilpumkoncentrācija nav zemāka par 16 %, bet faktiskā spirta tilpumkoncentrācija nav zemāka par 9 %,

— Kasna berba – vīniem, kuri ražoti no vīnogām, kas pārgatavojušās, un kuriem ir vismaz 94 °Oe,

— Izborna berba – vīniem, kuri ražoti no īpaši atlasītām vīnogām un kuriem ir vismaz 105 °Oe,

— Izborna berba bobica – vīniem, kuri ražoti no atlasītām, pārgatavības pakāpi sasniegušām un puves (Botrytis) skartām vīnogām un kuriem ir vismaz 127 °Oe,

— Izborna berba prosušenih bobica – vīniem, kuri ražoti no atlasītām, pārgatavības pakāpi sasniegušām vīnogulāju ogām un kuriem ir vismaz 154 °Oe,

— Ledeno vino – vīniem, kuri ražoti no vīnogām, kas ievāktas vismaz – 7 °C temperatūrā un apstrādātas sasalušas, un kuriem ir vismaz 127 °Oe.

“Vrhunsko vino KZP” ir tradicionāls apzīmējums saskaņā ar Regulas (ES) Nr. 1308/2013 112. panta a) punktu.

Tradicionālā apzīmējuma valoda : horvātu

Attiecīgo aizsargāto cilmes vietas nosaukumu vai ģeogrāfiskās izcelsmes norāžu saraksts

Tradicionālo apzīmējumu “Vrhunsko vino s kontroliranim zemljopisnim podrijetlom (Vrhunsko vino KZP)” var izmantot attiecībā uz visiem tādiem Horvātijas vīniem ar aizsargātu cilmes vietas nosaukumu, kuri atbilst prasībām par šā tradicionālā apzīmējuma izmantošanu.

Vīnkopības produktu kategorijas

Vīns, kā definēts Regulas (ES) Nr. 1308/2013 VII pielikuma II daļas 1) punktā.

Definīcija

“Vrhunsko vino s kontroliranim zemljopisnim podrijetlom (Vrhunsko vino KZP)” ir sinonīms apzīmējumam “aizsargāts cilmes vietas nosaukums”, kas atļauts tādu vīnu apzīmēšanai, kuri ražoti no ieteikto Vitis vinifera šķirņu vīnogām saskaņā ar Valsts sertificēto vīnogu šķirņu sarakstu (Oficiālais Vēstnesis Nr. 53/2014). Šo vīnu dabiskā spirta tilpumkoncentrācija nedrīkst būt zemāka par:

— 10 tilp. % B zonā,

— 10,5 tilp. % CI zonā,

— 11 tilp. % CII zonā.

Šo vīnu ražošanai izmantojamo vīnogu maksimālā raža ir:

— 10 000 kg/ha (6 000 l/ha) B zonā,

— 11 000 kg (6 600 l/ha) CI un CII zonā.

Bagātināšana, paskābināšana, atskābināšana un saldināšana nav atļauta. Analītiskā un organoleptiskā pārbaude ir obligāta. Atkarībā no vīnogu ienākšanās pakāpes un vīna ražošanas un nogatavināšanas procesiem var izmantot šādus papildu apzīmējumus:

— Arhivsko vino,

— Desertno vino,

— Kasna berba,

— Izborna berba,

— Izborna berba bobica,

— Izborna berba prosušenih bobica,

— Ledeno vino.

TRADICIONĀLĀ APZĪMĒJUMA AIZSARDZĪBAS PIETEIKUMS

“KVALITETNO BISER VINO”

Saņemšanas datums :

Valoda, kurā pieteikums iesniegts : horvātu

Lietas numurs : TDT-HR-N1639

Pieteikuma iesniedzējs :

Ministry of Agriculture Ulica grada Vukovara 78 HR-10000 Zagreb HRVATSKA

Nosaukums : “Kvalitetno biser vino”

“Kvalitetno biser vino” ir tradicionāls apzīmējums saskaņā ar Regulas (ES) Nr. 1308/2013 112. panta a) punktu.

Tradicionālā apzīmējuma valoda : horvātu

Attiecīgo aizsargāto cilmes vietas nosaukumu vai ģeogrāfiskās izcelsmes norāžu saraksts

Tradicionālo apzīmējumu “Kvalitetno biser vino” var izmantot attiecībā uz visiem tādiem Horvātijas pusdzirkstošajiem vīniem ar aizsargātu cilmes vietas nosaukumu, kuri atbilst prasībām par šā tradicionālā apzīmējuma izmantošanu.

Vīnkopības produktu kategorijas

Pusdzirkstošais vīns, kā definēts Regulas (ES) Nr. 1308/2013 VII pielikuma II daļas 8) punktā.

Definīcija

“Kvalitetno biser vino” ir sinonīms apzīmējumam “aizsargāts cilmes vietas nosaukums”, kas atļauts tādu pusdzirkstošo vīnu apzīmēšanai, kuri iegūti no augstas kvalitātes vīniem, rūgstoša jaunvīna, vīnogu misas vai rūgstošas vīnogu misas un kuri ražoti no ieteikto Vitis vinifera šķirņu vīnogām saskaņā ar Valsts sertificēto vīnogu šķirņu sarakstu (Oficiālais Vēstnesis Nr. 53/2014). Vīniem, kam piešķirts tradicionālais apzīmējums “Kvalitetno biser vino”, kopējai spirta tilpumkoncentrācijai jābūt vismaz 9 %, bet faktiskā spirta tilpumkoncentrācija tiem nedrīkst būt zemāka par 7 %. Ja šo vīnus tur slēgtos traukos 20 °C temperatūrā, izšķīdušā endogēnā oglekļa dioksīda dēļ radies pārspiediens tajos nedrīkst būt zemāks par 1 bāru un augstāks par 2,5 bāriem.

TRADICIONĀLĀ APZĪMĒJUMA AIZSARDZĪBAS PIETEIKUMS

“MLADO VINO”

Saņemšanas datums :

Valoda, kurā pieteikums iesniegts : horvātu

Lietas numurs : TDT-HR-N1641

Pieteikuma iesniedzējs :

Ministry of Agriculture Ulica grada Vukovara 78 HR-10000 Zagreb HRVATSKA

Nosaukums : “Mlado vino”

“Mlado vino” ir tradicionāls apzīmējums saskaņā ar Regulas (ES) Nr. 1308/2013 112. panta b) punktu.

Tradicionālā apzīmējuma valoda : horvātu

Attiecīgo aizsargāto cilmes vietas nosaukumu vai ģeogrāfiskās izcelsmes norāžu saraksts

Tradicionālo apzīmējumu “Mlado vino” var izmantot attiecībā uz visiem tādiem Horvātijas vīniem ar aizsargātu cilmes vietas nosaukumu, kuri atbilst prasībām par šā tradicionālā apzīmējuma izmantošanu.

Vīnkopības produktu kategorijas

Vīns, kā definēts Regulas (ES) Nr. 1308/2013 VII pielikuma II daļas 1) punktā.

Definīcija

“Mlado vino” ir tradicionāls apzīmējums, kas atļauts attiecībā uz vīniem, kuri ražoti no ieteikto Vitis vinifera šķirņu vīnogām saskaņā ar Valsts sertificēto vīnogu šķirņu sarakstu (Oficiālais Vēstnesis Nr. 53/2014), un kuros fermentācijas process ir pabeigts vai daļēji pabeigts. Vīnus, kam piešķirts tradicionālais apzīmējums “Mlado vino”, ir jālaiž tirgū pirms tā kalendārā gada 31. decembra, kurā vīnogas ievāktas.

TRADICIONĀLĀ APZĪMĒJUMA AIZSARDZĪBAS PIETEIKUMS

“VRHUNSKO PJENUŠAVO VINO”

Saņemšanas datums :

Valoda, kurā pieteikums iesniegts : horvātu

Lietas numurs : TDT-HR-N1644

Pieteikuma iesniedzējs :

Ministry of Agriculture Ulica grada Vukovara 78 HR-10000 Zagreb HRVATSKA

Nosaukums : “Vrhunsko pjenušavo vino”

“Vrhunsko pjenušavo vino” ir tradicionāls apzīmējums saskaņā ar Regulas (ES) Nr. 1308/2013 112. panta a) punktu.

Tradicionālā apzīmējuma valoda : horvātu

Attiecīgo aizsargāto cilmes vietas nosaukumu vai ģeogrāfiskās izcelsmes norāžu saraksts

Tradicionālo apzīmējumu “Vrhunsko pjenušavo vino” var izmantot attiecībā uz visiem tādiem Horvātijas dzirkstošajiem vīniem ar aizsargātu cilmes vietas nosaukumu, kuri atbilst prasībām par šā tradicionālā apzīmējuma izmantošanu.

Vīnkopības produktu kategorijas

Dzirkstošais vīns, kā definēts Regulas (ES) Nr. 1308/2013 VII pielikuma II daļas 4) punktā.

Definīcija

“Vrhunsko pjenušavo vino” ir sinonīms apzīmējumam “aizsargāts cilmes vietas nosaukums”, ko izmanto, lai apzīmētu dzirkstošos vīnus, kuri iegūti primārās spirta rūgšanas procesā no svaigām vīnogām vai misas un sekundārās spirta rūgšanas procesā no vīna, kas derīgs tādu augstas kvalitātes vai augstākās kvalitātes vīnu iegūšanai, ko ražo no ieteikto Vitis vinifera šķirņu vīnogām saskaņā ar Valsts sertificēto vīnogu šķirņu sarakstu (Oficiālais Vēstnesis Nr. 53/2014). Dzirkstošajiem vīniem, kam piešķirts tradicionālais apzīmējums “Vrhunsko pjenušavo vino”, faktiskajai spirta tilpumkoncentrācijai jābūt vismaz 10 %, bet pārspiediens, kas izšķīdušā endogēnā oglekļa dioksīda dēļ tajos rodas, kad tos slēgtos traukos tur 20 °C temperatūrā, nedrīkst būt zemāks par 3 bāriem.

TRADICIONĀLĀ APZĪMĒJUMA AIZSARDZĪBAS PIETEIKUMS

“KVALITETNO VINO S KONTROLIRANIM ZEMLJOPISNIM PODRIJETLOM (KVALITETNO VINO KZP)”

Saņemšanas datums :

Valoda, kurā pieteikums iesniegts : horvātu

Lietas numurs : TDT-HR-N1640

Pieteikuma iesniedzējs :

Ministry of Agriculture Ulica grada Vukovara 78 HR-10000 Zagreb HRVATSKA

Nosaukums : “Kvalitetno vino s kontroliranim zemljopisnim podrijetlom (Kvalitetno vino KZP)”, kas var būt papildināts ar norādi:

— Mlado vino – ja vīns ražots no tādām ieteikto Vitis vinifera šķirņu vīnogām saskaņā ar Valsts sertificēto vīnogu šķirņu sarakstu (Oficiālais Vēstnesis Nr. 53/2014), kuru fermentēšana var būt pabeigta vai daļēji pabeigta, un ja vīnu laiž tirgū pirms tā kalendārā gada 31. decembra, kurā vīnogas ievāktas,

— Arhivsko vino – ja vīns turēts pagrabā vismaz piecus gadus, no kuriem trīs pēdējos gadus – pudelē,

— Desertno vino – ja vīns iegūts, pārstrādājot pārgatavojušās vai žāvētas vīnogas, un ja dabiskā spirta tilpumkoncentrācija tam nav zemāka par 16 %, bet faktiskā spirta tilpumkoncentrācija nav zemāka par 9 %.

“Kvalitetno vino s kontroliranim zemljopisnim podrijetlom (Kvalitetno vino KZP)” ir tradicionāls apzīmējums saskaņā ar Regulas (ES) Nr. 1308/2013 112. panta a) punktu.

Tradicionālā apzīmējuma valoda : horvātu

Attiecīgo aizsargāto cilmes vietas nosaukumu vai ģeogrāfiskās izcelsmes norāžu saraksts

Tradicionālo apzīmējumu “Kvalitetno vino s kontroliranim zemljopisnim podrijetlom (Kvalitetno vino KZP)” var izmantot attiecībā uz visiem tādiem Horvātijas vīniem ar aizsargātu cilmes vietas nosaukumu, kuri atbilst prasībām par šā tradicionālā apzīmējuma izmantošanu.

Vīnkopības produktu kategorijas

Vīns, kā definēts Regulas (ES) Nr. 1308/2013 VII pielikuma II daļas 1) punktā.

Definīcija

“Kvalitetno vino s kontroliranim zemljopisnim podrijetlom (Kvalitetno vino KZP)” ir sinonīms apzīmējumam “aizsargāts cilmes vietas nosaukums”, kas atļauts tādu vīnu apzīmēšanai, kuri ražoti no ieteikto Vitis vinifera šķirņu vīnogām saskaņā ar Valsts sertificēto vīnogu šķirņu sarakstu (Oficiālais Vēstnesis Nr. 53/2014). Vīnam, kam piešķirts tradicionālais apzīmējums “Kvalitetno vino s kontroliranim zemljopisnim podrijetlom (Kvalitetno vino KZP)”, spirta dabiskā tilpumkoncentrācija nedrīkst būt zemāka par:

— 8,5 tilp. % B zonā,

— 9,0 tilp. % CI zonā,

— 9,5 tilp. % CII zonā.

Šo vīnu ražošanai izmantojamo vīnogu maksimālā raža ir:

— 11 000 kg/ha (7 700 l/ha) B zonā,

— 12 000 kg (8 400 l/ha) CI un CII zonā.

Analītiskā un organoleptiskā pārbaude ir obligāta.

(1) OV L 193, 24.7.2009., 60. lpp.

(2) OV L 347, 20.12.2013., 671. lpp.